Na temelju članka 33. Statuta Opće bolnice Gospić i članka 24. Temeljnog kolektivnog ugovora za službenike i namještenike u javnim službama (NN 128/17.), ravnatelj Opće bolnice Gospić raspisuje

**NATJEČAJ**

**za prijam u radni odnos**

1. doktora medicine - specijalistu radiologije – 1 izvršitelj/ica na neodređeno vrijeme u Odjel za dijagnostičke djelatnosti, odsjek za radiološku dijagnostiku,
2. doktora medicine – specijalistu ginekologije i opstetricije – 1 izvršitelj/ica na neodređeno vrijeme u Odjel za ginekologiju i porodništvo,
3. doktora medicine – specijalistu anesteziologije, reanimatologije i intenzivnog liječanja – 1 izvršitelj/ica na neodređeno vrijeme u Odjel za anesteziologiju, reanimatologiju i intenzivno liječenje,
4. doktora medicine – specijalistu pedijatrije – 1 izvršitelj/ica na neodređeno vrijeme u Odjel za dječje bolesti,
5. doktora medicine - specijalistu opće interne medicine – 1 izvršitelj/ica na neodređeno vrijeme u Odjel za unutarnje bolesti,
6. knjigovođe materijalnoga - 1 izvršitelj/ica na neodređeno vrijeme u Odjelu za administrativno, financijske i tehničke poslove, odsjek za računovodstveno-financijske poslove,
7. voditelja pododsjeka za fakturiranje i prijem bolesnika - 1 izvršitelj/ica na određeno vrijeme (do povratka privremeno nenazočnog radnika) u Odjelu za administrativno, financijske i tehničke poslove, odsjek za računovodstveno-financijske poslove.

Uvjeti pod a), b), c), d), e):

* završen medicinski fakultet,
* položen odgovarajući stručni/specijalistički ispit,
* odobrenje za samostalan rad.

Uvjeti pod f):

* srednja škola ekonomskog ili drugog odgovarajućeg smjera (SSS/IV)
* jedna godina radnog iskustva

Uvjeti pod g):

* završen preddiplomski sveučilišni studij ili stručni studij ekonomije - stručni prvostupnik (baccalaureus) ekonomije (bacc.oec.)
* dvije godine radnog iskustva

Uz prijavu (navesti za koje se radno mjesto javlja) na natječaj kandidati trebaju priložiti:

* životopis,
* dokaz o hrvatskom državljanstvu – presliku (važeća iskaznica, putovnica, vojna iskaznica ili domovonica) ili elektronički zapis iz knjige državljana
* dokaz o stečenoj stručnoj spremi – presliku (diploma, uvjerenje, svjedožba, potvrda)
* uvjerenje o položenom stručnom/specijalističkom ispitu (presliku) - svi kandidati osim kandidata pod f) i g),
* odobrenje za samostalan rad (presliku) - svi kandidati osim kandidata pod f) i g),
* dokaz o radnom iskustvu kandidati pod f) i g), presliku – ispis elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili potvrda o podacima evidentiranim u matičnoj evidienciji Hrvatskog zavoda za mirovinsko osiguranje
* uvjerenje nadležnog suda da se protiv kandidata ne vodi kazneni postupak (orginal ili preslika, ne starije od 3 mjeseca od dana objave natječaja).

Kandidat koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ , broj 121/17), uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. stavak 1. istog Zakona – poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat koji se poziva na pravo prednosti sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ , broj 157/13, 152/14, 39/18), dužan je priložiti sve dokaze o ispunjavanju traženih uvjeta kao i dokaz o utvrđenom statusu osobe sa invaliditetom.

Kandidat koji se poziva na pravo prednosti pri zapošljavanju sukladno odredbi članka 48f. Zakona o zaštiti vojnih i civilnih invalida rata („Narodne novine“, broj 33/92., 77/92., 27/93., 58/93., 2/94., 76/94., 108/95., 108/96., 82/01 i 103/03, 148/13), dužan je priložiti pored dokaza o ispunjavanju traženih uvjeta, rješenje odnosno potvrdu iz koje je vidljivo spomenuto pravo, te dokaz o tome na koji je način prestao radni odnos.

OB Gospić zadržava pravo poništenja natječaja djelomice ili u cijelosti, bez obrazloženja.

Sukladno odredbama Opće uredbe o zaštiti podataka (EU) 2016/679, OB Gospić obrađuje osobne podatke koje kandidat dostavi u okviru svoje prijave na natječaj. Prijavom na natječaj kandidati daju privolu bolnici za obradu osobnih podataka u svrhu provedbe ovog natječaja te obaviještavanja kandidata. Svaki kandidat može u bilo kojem trenutku povući privolu za obradu svojih osobnih podataka, što ne utječe na zakonitost obrade prije povlačenja privole. Povlačenjem privole za obradu osobnih podataka OB Gospić neće moći obraditi prijavu kandidata na natječaj.

Sukladno Općoj uredbi o zaštiti podataka kandidat u vezi sa obradom svojih podataka ima pravo na ispravak, na pristup, na brisanje, pravo na ograničenje obrade, pravo na prenosivost podataka, pravo na prigovor radi obrade osobnih podataka te pravo na prigovor nadzornom tijelu.

Izabrani kandidat priložene isprave po obavijesti o izboru, a prije zasnivanja radnog odnosa, dužan je dostaviti u izvorniku, kao i uvjerenje o zdravstvenoj sposobnosti radnika.

Kandidati se primaju u radni odnos uz probni rad sukladno Pravilniku o radu.

Rok za podnošenje prijava na natječaj je 8 dana od dana objave natječaja u Narodnim novinama, a rok za obavještavanje kandidata o rezultatima izbora je 30 dana od dana zaključenja natječaja.

Nepotpune i nepravodobne prijave neće se razmatrati.

Prijavu, potpisanu od strane kandidata , s potrebnom dokumentacijom o ispunjavanju uvjeta iz natječaja treba poslati na adresu: Opća bolnica Gospić, Gospić, Kaniška 111, s naznakom “Za natječaj” i nazivom radnog mjesta.

**Opća bolnica Gospić**